ನನಗೆ ನನ್ನ ತಮ್ಮನೇ ಕಾಂಪಿಟೇಟರ್ ಮನುರಂಜನ್ ರವಿಚಂದ್ರನ್ ನಟ ಕ್ರೇಜಿಸ್ಟಾರ್ ರವಿಚಂದ್ರನ್ ಹಿರಿ ಮಗ ಮನೋರಂಜನ್ ಈಗಾಗಲೇ ಸ್ಯಾಂಡಲ್ವುಡ್ಗೆ ಎಂಟ್ರಿ ಕೊಟ್ಟು ಗುರುತಿಸಿಕೊಂಡವರು. ತಮ್ಮ ನಟನೆಯಿಂದ ಒಂದಷ್ಟು ಸಿನಿಮಾಗಳನ್ನೂ ಬತ್ತಳಿಕೆಯಲ್ಲಿ ಇಟ್ಟುಕೊಂಡಿದ್ದಾರೆ. ಆದ್ರೆ, ಮಾನುರಂಜನ್ಗೆ ಕಾಂಪಿಟೇಟರ್ ಇರೋ ವಿಷ್ಯ ಗೊತ್ತಾಗಿದ್ದೇ, ಅವರು ನ್ಯೂಸ್ ಫಸ್ಟ್ ಜೊತೆ ಮಾತನಾಡಿದಾಗ. ಹೌದು.. ಮನುರಂಜನ್ ರವಿಚಂದ್ರನ್ಗೆ ಅವರ ತಮ್ಮ ವಿಕ್ರಮ್ ರವಿಚಂದ್ರನ್ ಕಾಂಪಿಟೇಟರ್ ಅಂತೆ.. ಈ ಬಗ್ಗೆ ಸ್ವತಃ ಮನೋರಂಜನ್ ಅವರೇ ಹೇಳಿಕೊಂಡಿದ್ದು, ಅದಕ್ಕೆ ಕಾರಣವನ್ನೂ ಬಿಚ್ಚಿಟ್ಟಿದ್ದಾರೆ. ನನ್ನ ಸಿನಿಮಾನ ಮಾರ್ಚ್ನಲ್ಲಿ ರಿಲೀಸ್ ಮಾಡೋಣ ಅಂತ ಇದ್ದೀನಿ. ಆದ್ರೆ ಕಾಂಪಿಟೇಟರ್ ಆಗಿ ನನ್ನ ತಮ್ಮನೇ ಇದ್ದಾನೆ ಈಗ. ಅವನ ತ್ರಿವಿಕ್ರಮ ಸಿನಿಮಾನೂ ರೆಡಿಯಾಗಿದೆ. ನನಗೆ ಸದ್ಯ ಅವನೇ ಕಾಂಪಿಟೇಟರ್. ನನ್ನ ಸಿನಿಮಾ ಕಥೆ, ನನ್ನ ಸಾಂಗ್ಗಳು, ನನ್ನ ಎಡಿಟಿಂಗ್ ಎಲ್ಲಾ ನೋಡ್ತಾನೆ. ಆದ್ರೆ ಅವನ ಸಿನಿಮಾದು ಯಾವುದೂ ತೋರಿಸಲ್ಲ. ಅದು ಮೋಸ. ನನ್ನ ಸಿನಿಮಾದ ಶೂಟಿಂಗ್ಗೂ ಬರ್ತಾನೆ. ನಾನು ಮಾತ್ರ ಅವನ ಸಿನಿಮಾ ಶೂಟಿಂಗ್ಗೆ ಹೋಗೋ ಆಗಿಲ್ಲ. ನನ್ನ ಮುಂದೆ ಆಯಕ್ಟ್ ಮಾಡೋಕೆ ಭಯ ಅಂತಾನೆ. ತ್ರಿವಿಕ್ರಮ ಸಿನಿಮಾದ ಟೀಸರ್ ನಾಳೆ ರಿಲೀಸ್ ಆಗ್ತಿದೆ ಅಂದಾಗ, ನನಗೆ ಹಿಂದಿನ ದಿನ ರಾತ್ರಿ ಬಂದು ತೋರಿಸಿದ್ದಾನೆ ಅಂತಾರೆ ಮನುರಂಜನ್. ಇನ್ನು, ಮನುರಂಜನ್ ಅಭಿನಯದ ಮುಗಿಲ್ಪೇಟೆ ಸಿನಿಮಾ ಶೂಟಿಂಗ್ ಹಂತದಲ್ಲಿದೆ. 50 ದಿನಗಳ ಶೂಟ್ ಮುಗಿಸಿರುವ ಸಿನಿಮಾ, ಸಕಲೇಶಪುರ, ಚಿಕ್ಕಮಗಳೂರು, ತೀರ್ಥಹಳ್ಳಿ ಹಾಗೂ ಕುಂದಾಪುರದಲ್ಲಿ ಚಿತ್ರೀಕರಣ ಮಾಡಿ ವಾಪಾಸ್ಸಾಗಿದೆ. ಇದಲ್ಲದೇ, ರವಿಚಂದ್ರನ್ ಜೊತೆ ಮನೋರಂಜನ್ ಸಿನಿಮಾ ಮಾಡೋದರ ಬಗ್ಗೆಯೂ ಹಂಚಿಕೊಂಡಿದ್ದಾರೆ. ನನ್ನ ಹಾಗೂ ತಂದೆಯವರ ಕಾಂಬಿನೇಷನ್ನಲ್ಲಿ ರಣಧೀರ ಬಂದೇ ಬರುತ್ತೆ. ಮುಂದಿನ ವರ್ಷದ ಕೊನೆಯಲ್ಲಿ ಶೂಟಿಂಗ್ ಶುರು ಮಾಡ್ಬೇಕು ಅಂತ ಅಂದುಕೊಂಡಿದ್ದೀವಿ. ನಾನು, ವಿಕ್ರಮ್ ಹಾಗೂ ತಂದೆ ಒಟ್ಟಿಗೆ ಮಾಡ್ತಿರೋ ಬಗ್ಗೆ ಸದ್ಯ ಏನೂ ಗೊತ್ತಿಲ್ಲ. ಅಪ್ಪ ಯಾವಾಗ ರೆಡಿ ಅಂತಾರೋ ನಾನೂ ರೆಡಿ. ಒಂದು ವೇಳೆ ರಣಧೀರ ಪೋಸ್ಟ್ಪೋನ್ ಆದ್ರೆ, ಇನ್ನೊಂದು ಸಿನಿಮಾ ಜೊತೆಯಲ್ಲಿ ಮಾಡ್ಬಹುದು ನಾವು. ಹಾಗೇ ನನಗೆ ಒಂದು ಸಿನಿಮಾ ನಿರ್ದೇಶನ ಮಾಡ್ಬೆಕು ಅನ್ನೋದು ವಿಕ್ರಮ್ ಆಸೆ ಅಂತ ಅಣ್ಣ ಮನುರಂಜನ್ ತಮ್ಮನ ಬಗ್ಗೆ ಹೇಳಿಕೊಂಡಿದ್ದಾರೆ. ಇನ್ನೊಂದು ವಿಶೇಷ ಅಂದ್ರೆ, ರವಿಚಂದ್ರನ್ ಜೊತೆ ನಟಿಸಿರುವ ನಾಯಕಿಯರಲ್ಲಿ, ಮನುರಂಜನ್ಗೆ ಜೂಹಿ ಚಾವ್ಲಾ ಜೊತೆ ನಟಿಸಬೇಕು ಅನ್ನೋ ಆಸೆ ಇದೆ. ರಣಧೀರ ಸಿನಿಮಾಗೂ, ಜೂಹಿ ಚಾವ್ಲಾರನ್ನ ತಾಯಿ ಪಾತ್ರದ ವಿಷಯವಾಗಿ ಮಾತನಾಡಿದ್ದಾರಂತೆ. ಸದ್ಯ ಒಂದಷ್ಟು ಸಿನಿಮಾಗಳಲ್ಲಿ ನಿರತರಾಗಿರುವ ಮನುರಂಜನ್ಗೆ ಅವರ ತಾತ ವೀರಸ್ವಾಮಿ ಅವರೇ ರೋಲ್ ಮಾಡೆಲ್. Tags: manoranjan ravichandran mugilpete trivikrama v ravichandran vikram ravichandran